
AVIZ

asupra proiectului de Lege privind aprobarea Ordonanţei de urgenţă a Guvernului nr.88/2006 pentru modificarea şi completarea unor acte normative prin care se acordă drepturi sociale, precum şi unele măsuri în domeniul cheltuielilor de personal
 (PL.x. 67/ 2007)


În conformitate cu prevederile art. 95 şi 115 din Regulamentul Camerei Deputaţilor, republicat, cu adresa nr. PL.x  67/ 19 februarie 2007, Comisia pentru învăţământ, ştiinţă, tineret şi sport a primit, spre dezbatere şi avizare, proiectul de Lege privind aprobarea Ordonanţei de urgenţă a Guvernului nr.88/2006 pentru modificarea şi completarea unor acte normative prin care se acordă drepturi sociale, precum şi unele măsuri în domeniul cheltuielilor de personal (PL.x. 67/ 2007).

Propunerea legislativă a fost dezbătută în Comisie, în şedinţa din 21 februarie 2007. Comisia, cu unanimitatea voturilor celor prezenţi, a hotărât să elibereze aviz favorabil asupra propunerii legislative menţionate.

